smcproject/ml-wiki-sentences huggingface dataset:
ഈ നിയമം ഉണ്ടാക്കി 2 വർഷത്തിനുള്ളിൽ 17 -നും 24 -നും ഇടയിൽ പ്രായമുള്ളവരിൽ ഈ നിയമം ഉപയോഗിച്ച് ജനസംഖ്യയുടെ 1 ശതമാനത്തോളം ആൾക്കാരെ വന്ധ്യംകരണം നടത്തുകയുണ്ടായി.
4 വർഷത്തിനുള്ളിൽ മൂന്നു ലക്ഷം ആൾക്കാരെ വന്ധ്യംകരിച്ചു.
1941 മാർച്ച് മുതൽ 1945 ജനുവരി വരെയുള്ള കാലത്ത് ഡോ. കാൾ ക്ലോബർഗ് ഓഷ്‌വിസ് , റാവൻസ്‌ബ്രൂക് തുടങ്ങിയ ഇടങ്ങളിൽ വന്ധ്യംകരണ പരീക്ഷണങ്ങൾ നടത്തി.
ലക്ഷക്കണക്കിന് ആൾക്കാരെ ഏറ്റവും കുറഞ്ഞ സമയത്ത് കാര്യക്ഷമമായി എങ്ങനെ വന്ധ്യംകരിക്കാൻ കഴിയും എന്നതിനെപ്പറ്റി പഠിക്കാനാണ് ഈ പരീക്ഷണങ്ങൾ നടത്തിയത്.
എക്സ് റേ , ശസ്ത്രക്രിയ, മരുന്നുകൾ എന്നിവ ഉപയോഗിച്ചായിരുന്നു പരീക്ഷണങ്ങൾ.
ഈ പരീക്ഷണങ്ങൾ കൂടാതെ തങ്ങളുടെ നിർബന്ധിത വന്ധ്യംകരണനിയമം ഉപയോഗിച്ച് ഏതാണ്ട് നാലു ലക്ഷം പേരെ വേറെയും നാസികൾ വന്ധ്യംകരിക്കുകയുണ്ടായി.
ഞരമ്പിന്റെയുള്ളിൽ അയഡിനും സിലവർ നൈട്രേറ്റും അടങ്ങിയിട്ടുണ്ട് എന്നു കരുതുന്ന ദ്രവങ്ങൾ കുത്തിവച്ച് നടത്തിയ പരീക്ഷണങ്ങൾ വിജയകരമായിരുന്നുവെന്നു കരുതുമ്പോഴും പാർശ്വഫലങ്ങളായി രക്തസ്രാവവും കഠിനമായ വയറുവേദനയും സെർവിക്കൽ അർബുദവും ഉണ്ടായി.
അതിനാൽ റേഡിയേഷൻ രീതിയായിരുന്നു ഏറ്റവും കൂടുതൽ ഉപയോഗിച്ചിരുന്നത്.
ചില മാത്രകളിൽ റേഡിയേഷൻ നൽകിയാൽ അണ്ഡവും ബീജവും ഉണ്ടാക്കാനുള്ള വ്യക്തികളുടെ കഴിവു നഷ്ടമാവും.
ചതിയിൽപ്പെടുത്തിയാണ് റേഡിയേഷൻ നൽകിയിരുന്നത്.
മുറികളിലേക്ക് വിളിക്കപ്പെട്ട തടവുകാരോട് രണ്ടുമൂന്നു മിനിറ്റ് നീണ്ടുനിൽക്കുന്ന, ചില രേഖകൾ പൂരിപ്പിച്ചുനൽകുവാൻ പറയുന്നു.
ഈ നേരത്തിനുള്ളിൽ അവർ അറിയാതെ തന്നെ റേഡിയേഷൻ നൽകുകയും അവർ പൂർണ്ണമായും വന്ധ്യംകരിക്കപ്പെടുകയും ചെയ്യുമായിരുന്നു.
മിക്കവർക്കും കടുത്ത റേഡിയേഷൻ പൊള്ളൽ ഏറ്റിരുന്നു.
1941 ജൂലൈ 2 -ന് ഓഷ്‌വിറ്റ്‌സിൽ എത്തിയ നാസി ഡോക്ടറായ എറിക് ഷൂമാൻ ജോലി ചെയ്ത സ്ത്രീകളുടെ ആശുപത്രിയിലെ 30 -ആം ബ്ലോക്കിൽ 1942 -ൽ ഒരു എക്സ്റേ സ്റ്റേഷൻ സ്ഥാപിച്ചു.
അവിടെ സ്ഥാപിച്ച രണ്ടു എക്സ്റേ മെഷീന്റെ മധ്യത്തിൽ ആണുങ്ങളെയും പെണ്ണുങ്ങളെയും നിരവധി മിനിട്ടുകൾ നിർബന്ധിതമായി എക്സ്റേ രശ്മികൾ അവരുടെ ജനനേന്ദ്രിയങ്ങളിലേക്ക് കേന്ദ്രീകരിച്ച്  വന്ധ്യംകരിച്ചു.
ഇതിന് ഇരയായവരിൽ മിക്കവരും വലിയ നരകയാതന അനുഭവിച്ച് മരണമടയുകയോ, റേഡിയേഷൻ മൂലം ഉണ്ടായ പൊള്ളലുകളാൽ പിന്നീടു ജോലിചെയ്യാനാവാത്ത അവസ്ഥയിൽ ഉള്ളവർ ഗ്യാസ്‌ചേമ്പറിൽ കൊല്ലപ്പെടുകയോ ആണ് ചെയ്തത്.
ആണുങ്ങളുടെ വൃഷണങ്ങൾ നീക്കം ചെയ്ത് പരിശോധനയ്ക്ക് അയച്ചു.
തന്റെ പരീക്ഷണങ്ങൾക്കുള്ള ഇരകളെ ഷൂമൻ സ്വയം തന്നെയാണു തെരഞ്ഞെടുത്തിരുന്നത്.
അവർ എല്ലയ്പ്പോഴും ചെറുപ്പക്കാരും ആരോഗ്യമുള്ളവരും കാണാൻ കൊള്ളാവുന്ന ജൂതന്മാരും ആയിരുന്നു.
പരീക്ഷണാനന്തരം എല്ലാവരും പ്രായമേറിയവരെപ്പോലെയാണ് കാണപ്പെട്ടിരുന്നത്.
എക്സ്റേ രശ്മികൾ വീഴ്ത്തപ്പെട്ട ശരീരഭാഗം പൊള്ളലേറ്റ് പഴുത്തുചലം കെട്ടിയ അവസ്ഥയിൽ ആയിത്തീർന്നിരുന്നു.
മിക്കവാറും റേഡിയേഷൻ കുടലിന്റെ ഭാഗങ്ങളെയും ബാധിച്ചിരുന്നു.
പലരും കൊല്ലപ്പെട്ടു.
റേഡിയേഷൻ ഫലപ്രദമായിരുന്നോ എന്നറിയാനുള്ള ഷൂമാന്റെ പരീക്ഷണങ്ങളിൽ ഒന്ന് ശുക്ലം പരിശോധിക്കൽ ആയിരുന്നു.
ശുക്ലത്തിൽ ബീജം ഉണ്ടോ എന്നറിയാനുള്ള പരിശോധനയ്ക്ക് അയയ്ക്കാൻ റബർ ഹോസ് ചുറ്റിയ ഒരു കമ്പ് ഇരയുടെ മലദ്വാരത്തിലേക്ക് കടത്തി അവിടത്തെ പേശികൾ ശുക്ലശ്രവം ഉണ്ടാവുന്നതുവരെ വിറപ്പിക്കുകയായിരുന്നു അയാളുടെ രീതി.
Remains of the building at Auschwitz II (Birkenau) where Schumann committed his medical atrocities.
ഓഷ്‌വിറ്റ്-സിലെ പ്രധാനക്യാമ്പായ ബ്ലോക്ക് 10 -ൽ നാസികളുടെ മനുഷ്യപരീക്ഷണങ്ങൾക്കായി സൂക്ഷിച്ച ജൂതസ്ത്രീകളിൽ ചിലരെ ഷൂമാൻ തെരഞ്ഞെടുത്തിരുന്നു.
അവരിൽ പതിക്കുന്ന റേഡിയേഷന്റെ ശക്തി നിയന്ത്രിക്കുന്നതിനായി ജയിൽ ഡോക്ടർമാർ അവരുടെ ഒരു ഗർഭാശയം നീക്കം ചെയ്തിരുന്നു.
ടൈഫസ് പരീക്ഷണങ്ങൾ നടത്താനായി ഷൂമാൻ രോഗികളായിരുന്നവരുടെ രക്തം ശേഖരിച്ച് രോഗമില്ലാത്തവരിൽ കുത്തിവച്ച അങ്ങനെ പുതുതായി രോഗം ബാധിച്ചവരിൽ പരീക്ഷണങ്ങൾ നടത്തിയിരുന്നു.
വിഷം ഉപയോഗിച്ചുള്ള പരീക്ഷണങ്ങൾ
1943 ഡിസംബറിനും 1944 ഒക്ടോബറിനും ഇടയ്ക്ക് ബുക്കൻവാൾഡ് കോൺസൻട്രേഷൻ ക്യാമ്പിൽ വച്ചു നടത്തിയ പരീക്ഷണങ്ങൾ ആണ് ഇവ.
പല തരത്തിലുമുള്ള വിഷങ്ങളുടെ ഫലം പരീക്ഷിക്കാനായി തടവുകാർ അറിയാതെ ഭക്ഷണത്തിൽ വിഷം ചേർത്തുനൽകുകയാണ് ചെയ്തത്.
ഒന്നുകിൽ വിഷത്തിന്റെ ശക്തിയാൽ മരിക്കുകയോ അല്ലെങ്കിൽ പോസ്റ്റ്മോർട്ടം ചെയ്യാനായി അപ്പോൾത്തന്നെ കൊല്ലുകയോ ആണ് ഈ പരീക്ഷണങ്ങളുടെ രീതി.
1944 സെപ്തംബറിൽ തടവുകാരെ വിഷം പുരണ്ട വെടിയുണ്ടകളാൽ വെടിവച്ച് പരീക്ഷിച്ചു.
ഇങ്ങനെ പീഡിപ്പിക്കപ്പെട്ടവർ മിക്കവാറും കൊല്ലപ്പെടുകയാണ് ഉണ്ടായത്.
തീബോംബ് പരീക്ഷണങ്ങൾ
തീബോംബ് കൊണ്ട് പൊള്ളലേറ്റാൽ ഫലപ്രദമായ ചികിൽസ കണ്ടുപിടിക്കാനായി തടവുകാരെ പലതരത്തിൽ പൊള്ളിച്ചു നടത്തിയ പരീക്ഷണങ്ങൾ ആണ് ഇവ.
1943 നവംബർ മുതൽ 1944 ജനുവരി വരെയുള്ള കാലങ്ങളിൽ ബുക്കൻവാൾഡിൽ നടന്ന ഈ പരീക്ഷണങ്ങളിൽ തടവുകാരെ ഫോസ്‌ഫറസും മറ്റു തീബോംബുകളിൽ നിന്നും വേർതിരിച്ചെടുത്ത പദാർത്ഥങ്ങളും ഉപയോഗിച്ചാണ് പൊള്ളിച്ചത്.
കുറഞ്ഞ മർദ്ദത്തിൽ നടത്തിയ പരീക്ഷണങ്ങൾ
വിമാനം പറത്തുമ്പോൾ ഉയരങ്ങളിൽ നിന്നും ചാടേണ്ടിവരുന്ന ജർമൻ വൈമാനികരെ സഹായിക്കാനായി സിഗ്‌മണ്ട് റാഷെർ ഡകൗ ക്യാമ്പിലെ തടവുകാരെ ഉപയോഗിച്ചു നടത്തിയ പരീക്ഷണങ്ങൾ ആണ് ഇത്.
20000 മീറ്റർ ഉയരെയുള്ള തീരെക്കുറഞ്ഞ അന്തരീക്ഷ മർദ്ദം പരീക്ഷണശാലയിൽ ഉണ്ടാക്കി അതിൽ തടവുകാരെ ഇടുകയാണ് ചെയ്തത്.
ആദ്യപരീക്ഷണങ്ങൾക്കു ശേഷവും ജീവൻ ബാക്കിയായവരുടെ തലച്ചോറിൽ ജീവനുള്ളപ്പോൾത്തന്നെ കീറിമുറിച്ച് ഇയാൾ പരീക്ഷണങ്ങൾ നടത്തിയത്രേ.
പരീക്ഷണത്തിനു വിധേയമായ 200 പേരിൽ 80 പേർ അപ്പോൾത്തന്നെ മരിക്കുകയും ബാക്കിയുള്ളവരെ വധിക്കുകയുമാണ് ചെയ്തത്.
രക്തം കട്ടപിടിപ്പിക്കൽ പരീക്ഷണങ്ങൾ
സിഗ്‌മണ്ട് റാഷെർ പോളിഗാൽ എന്ന രക്തം കട്ടപിടിക്കാൻ സഹായകമാകുന്ന വസ്തു ഉപയോഗിച്ചു നടത്തിയ പരീക്ഷണങ്ങൾ ആണ് ഇവ.
ശസ്ത്രക്രിയാസമയത്തും യുദ്ധത്തിൽ വെടികൊള്ളുമ്പോഴുമെല്ലാം രക്തം കട്ടപിടിക്കാൻ ഈ പദാർത്ഥം സഹായിക്കുമെന്ന് റാഷെർ പ്രവചിച്ചു.
പരീക്ഷിക്കാനായി തടവുകാരുടെ കഴുത്തിലൂടെയോ നെഞ്ചിലൂടെയോ അല്ലെങ്കിൽ ബോധം കെടുത്താതെ തന്നെ അംഗച്ഛേദം നടത്തിയോ വെടിവയ്ക്കുകയാണു ചെയ്തത്.
തന്റെ പോളിഗാൽ പരീക്ഷണങ്ങളെപ്പറ്റി വിശദമായി പ്രതിപാദിക്കാതെതന്നെ അയാൾ തടവുകാരെ ജോലിക്കുനിർത്തി ഈ വസ്തു ഉണ്ടാക്കുന്ന ഒരു കമ്പനി ഉണ്ടാക്കുകയുണ്ടായി.
അവയവങ്ങൾ നീക്കം ചെയ്തുകൊണ്ടുള്ള പരീക്ഷണങ്ങൾ
മൗതൗസൻ ക്യാമ്പിലെ ഡോക്ടർ ആയ ഹെർമൻ റിക്ടർ നടത്തിയ പരീക്ഷണങ്ങൾ ആണ് ഇവ.
ജീവനുള്ള മനുഷ്യരിൽ നിന്നും ശസ്ത്രക്രിയയിലൂടെ കുടൽ, കരൾ, വൃക്ക മുതലായ അവയവങ്ങൾ നീക്കം ചെയ്ത് അങ്ങനെ നീക്കം ചെയ്യപ്പെട്ടവർക്ക് പിന്നീട് എത്രനാൾ കൂടി ജീവിക്കാൻ കഴിയും എന്നു കണ്ടുപിടിക്കാനുള്ള  പരീക്ഷണങ്ങൾ ആയിരുന്നു ഇവ.
അവിടെത്തന്നെയുണ്ടായിരുന്ന മറ്റൊരു നാസിയായ എഡ്വാഡ് ക്രെബ്സ്‌ബാക് പരീക്ഷ്ണവിധേയരായവരുടെ ഹൃദയത്തിലേക്ക് നേരിട്ട് ഫിനോൾ കുത്തിവച്ച് ആൾക്കാരെ കൊന്നിരുന്നു.
നാസികളുടെ പരീക്ഷണങ്ങൾക്ക് ഇരയാകേണ്ടിവന്നവരിൽ മിക്കവരും മരണമടയുകയാണ് ഉണ്ടായത്.
ശേഷിച്ചവരിൽ മിക്കവരെയും തുടർപരീക്ഷണത്തിനും പോസ്റ്റ്മോർട്ടത്തിനുമായി കൊലപ്പെടുകയാണ് ചെയ്തത്.
ശേഷിച്ചവരാകട്ടേ, അംഗവൈകല്യം വന്നും, സ്ഥിരമായി അവയവങ്ങൾ നഷ്ടപ്പെട്ടും, ശരീരം ശോഷിച്ചും മാനസികനില തകർന്നും ശേഷിക്കുകയാണ് ഉണ്ടായത്.
1947 ആഗസ്ത് 19 -ന് സഖ്യസേന പിടിച്ച ഡോക്ടർമാരെ ഡോക്ടർമാരുടെ വിചാരണ എന്ന പേരിൽ വിചാരണ ചെയ്യുകയുണ്ടായി.
പല ഡോക്ടർമാരും വൈദ്യപരീക്ഷണങ്ങൾക്കെതിരെ അന്താരാഷ്ട്രനിയമങ്ങൾ ഒന്നും നിലവിൽ ഇല്ലെന്നു വാദിക്കുകയുണ്ടായി.
അവലംബം കൂടുതൽ വായനയ്ക്ക് Baumslag, N. (2005).
Murderous Medicine: Nazi Doctors, Human Experimentation, and Typhus .
Praeger Publishers.
ISBN 0-275-98312-9 Michalczyk, J. (Dir.) (1997).
In The Shadow Of The Reich: Nazi Medicine .
First Run Features.
(video) Rees, L. (2005).
Auschwitz: A New History .
Public Affairs.
ISBN 1-58648-357-9 Weindling, P.J. (2005).
Nazi Medicine and the Nuremberg Trials: From Medical War Crimes to Informed Consent .
ISBN 1-4039-3911-X പുറത്തേക്കുള്ള കണ്ണികൾ The Infamous Medical Experiments from Holocaust Survivors and Remembrance Project: "Forget You Not" United States Holocaust Memorial Museum – Online Exhibition: Doctors Trial United States Holocaust Memorial Museum – Online Exhibition: Deadly Medicine: Creating the Master Race Archived 2012-10-26 at the Wayback Machine .
United States Holocaust Memorial Museum – Library Bibliography: Medical Experiments http://www.claimscon.org/about/history/closed-programs/medical-experiments/personal-statements-from-victims/ http://nazi_medical.tripod.com/experiments.html http://articles.chicagotribune.com/1985-02-07/news/8501080137_1_josef-mengele-israel-and-west-germany-auschwitz Jewish Virtual Library: Medical Experiments Table of Contents Nazi human experimentation എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജോൺ അറ്റാനോസോഫ് ഇംഗ്ലീഷ് വിലാസം https://ml.wikipedia.org/wiki/John_Vincent_Atanasoff
ജോൺ വിൻസെന്റ് അറ്റാനോസോഫ് (ജനനം: 1903 മരണം: 1995 ) അമേരിക്കയിൽ ജനിച്ച ഭൗതിക ശാസ്ത്രജ്ഞൻ ആയിരുന്നു.
ആദ്യത്തെ ഡിജിറ്റൽ കമ്പ്യൂട്ടർ വികസിപ്പിച്ചത് ഇദ്ദേഹമാണ്‌.
ആദ്യത്തെ ഇലക്ട്രോണിക കമ്പ്യൂട്ടർ " എനിയാക് (ENIAC)" ആണെന്നാണ് പൊതുവെ കരുതുന്നതെങ്കിലും യഥാർത്ഥത്തിൽ അറ്റാനോസോഫ്  1939 ൽ നിർമ്മിച്ച അറ്റാനാസോഫ് ബെറി കമ്പ്യൂട്ടറിന്റെ(ABC)ഒരു പതിപ്പാണ് "എനിയാക്".
കപ്പാസിറ്റികൾ മെമ്മറിയായി ആദ്യമായി ഉപയോഗിച്ചത് അറ്റാനാസോഫ് ബെറി കമ്പ്യൂട്ടറിലായിരുന്നു.
"ഡിജിറ്റൽ കമ്പ്യൂട്ടർ" ആശയം അറ്റാനാസോഫിന്റേതാണ്.
1930 കളിൽ അയോണ സ്റ്റേറ്റ് കോളേജിൽ വച്ച് അറ്റനസോഫ് ആദ്യത്തെ ഇലക്ട്രോണിക് ഡിജിറ്റൽ കമ്പ്യൂട്ടർ കണ്ടുപിടിച്ചു.1973 ൽ ഹണിവെൽ വി. സ്പെറി റാൻഡ് കേസിനെ ആസ്പദമാക്കി അറ്റനസോഫ് കമ്പ്യൂട്ടറിന്റെ ഉപജ്ഞാതാ വാണെന്ന് വിധിച്ചു.
അദ്ദേഹത്തിന്റെ പ്രത്യേക ഉദ്ദേശ്യത്തിനുള്ള യന്ത്രത്തെ അറ്റനസോഫ്-ബെറി കമ്പ്യൂട്ടർ എന്ന് വിളിക്കുന്നു.
1903 ഒക്ടോബർ 4 ന് ന്യൂയോർക്കിലെ ഹാമിൽട്ടണിൽ ഒരു ഇലക്ട്രിക്കൽ എഞ്ചിനീയറുടെയും സ്കൂൾ ടീച്ചറുടെയും മകനായി അറ്റനസോഫ് ജനിച്ചു.
അറ്റനസോഫിന്റെ പിതാവ് ഇവാൻ അറ്റനസോഫ് ബൾഗേറിയൻ വംശജനായിരുന്നു, 1876 ൽ ഓട്ടോമൻ സാമ്രാജ്യത്തിനു കീഴിലുള്ള  യംബോളിനടുത്തുള്ള ബോയാഡ്ജിക് ഗ്രാമത്തിൽ ജനിച്ചു.
ഇവാൻ ഒരു ശിശുവായിരിക്കെ, ബൾഗേറിയൻ ഏപ്രിൽ പ്രക്ഷോഭത്തിനുശേഷം ഇവാന്റെ സ്വന്തം പിതാവിനെ ഓട്ടോമൻ സൈനികർ കൊലപ്പെടുത്തി.
1889 ൽ ഇവാൻ അറ്റനസോവ് അമ്മാവനോടൊപ്പം അമേരിക്കയിലേക്ക് കുടിയേറി.
അറ്റനസോഫിന്റെ പിതാവ് പിന്നീട് ഒരു ഇലക്ട്രിക്കൽ എഞ്ചിനീയറായി.
അതേസമയം അമ്മ ഇവാ ലൂസെന പർഡി (മിക്സഡ് ഫ്രഞ്ച്, ഐറിഷ് വംശജരുടെ) ഗണിതശാസ്ത്ര അദ്ധ്യാപികയായിരുന്നു.
യുവാവായ അറ്റനസോഫിന്റെ അഭിലാഷങ്ങളും ബൗദ്ധിക പരിശ്രമങ്ങളും അദ്ദേഹത്തിന്റെ മാതാപിതാക്കളെ സ്വാധീനിച്ചു, സ്വാഭാവികവും പ്രായോഗികവുമായ ശാസ്ത്രങ്ങളിലുള്ള താൽപ്പര്യങ്ങൾ അവനിൽ വിമർശനാത്മക ജിജ്ഞാസയും ആത്മവിശ്വാസവും വളർത്തി.
ഫ്ലോറിഡയിലെ ബ്രൂസ്റ്ററിലാണ് അറ്റനസോഫ് വളർന്നത്.
ഒൻപതാമത്തെ വയസ്സിൽ അദ്ദേഹം ഒരു സ്ലൈഡ് റൂൾ ഉപയോഗിക്കാൻ പഠിച്ചു, താമസിയാതെ ലോഗരിതത്തിൽ പഠനം നടത്തി, തുടർന്ന് രണ്ട് വർഷത്തിനുള്ളിൽ മൾബറി ഹൈസ്കൂളിൽ ഹൈസ്കൂൾ പൂർത്തിയാക്കി.
1925 ൽ ഫ്ലോറിഡ യൂണിവേഴ്സിറ്റിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ സയൻസ് ബിരുദം നേടിയ അറ്റനസോഫ് സ്ടേയിറ്റ് എ ബിരുദം നേടി.
അയോവ സ്റ്റേറ്റ് കോളേജിൽ നിന്ന് വിദ്യാഭ്യാസം തുടർന്ന അദ്ദേഹം 1926 ൽ ഗണിതശാസ്ത്രത്തിൽ ബിരുദാനന്തര ബിരുദം നേടി.
1930 ൽ പിഎച്ച്ഡി നേടി ഔപചാരിക വിദ്യാഭ്യാസം പൂർത്തിയാക്കി.
വിസ്കോൺസിൻ-മാഡിസൺ സർവകലാശാലയിൽ നിന്നുള്ള സൈദ്ധാന്തിക ഭൗതികശാസ്ത്രത്തിൽ, ഹീലിയത്തിന്റെ ഡൈലെക്ട്രിക് കോൺസ്റ്റന്റ് എന്ന പ്രബന്ധം അവതരിപ്പിച്ചു.
ഡോക്ടറേറ്റ് പൂർത്തിയാക്കിയ ശേഷം അറ്റനസോഫ് അയോവ സ്റ്റേറ്റ് കോളേജിൽ ഗണിതശാസ്ത്രത്തിലും ഭൗതികശാസ്ത്രത്തിലും അസിസ്റ്റന്റ് പ്രൊഫസർഷിപ്പ് സ്വീകരിച്ചു.
കമ്പ്യൂട്ടർ വികസിപ്പിക്കൽ 1997 അയോവ സ്റ്റേറ്റ് യൂണിവേഴ്സിറ്റിയിലെ ഡർഹാം സെന്ററിലെ അറ്റനസോഫ്-ബെറി കമ്പ്യൂട്ടറിന്റെ തനിപ്പകർപ്പ്
ഡോക്ടറൽ തീസിസ് എഴുതുമ്പോൾ അദ്ദേഹത്തിന് ലഭ്യമായ ഏറ്റവും മികച്ച ഉപകരണമായ മെക്കാനിക്കൽ മൺറോ കാൽക്കുലേറ്റർ ഉപയോഗിക്കുന്നതിന്റെ ഭാഗികമായതിനാൽ, അറ്റനസോഫ് വേഗത്തിലുള്ള കണക്കുകൂട്ടലിന് വേണ്ടിയുള്ള  മാർഗ്ഗങ്ങൾക്കായി തിരയാൻ തുടങ്ങി.
അയോവ സ്റ്റേറ്റിൽ, ശാസ്ത്രീയ പ്രശ്‌നങ്ങൾക്കായി സ്ലേവ്ഡ് മോൺറോ കാൽക്കുലേറ്ററുകളുടെയും ഐബിഎം ടാബുലേറ്ററുകളുടെയും ഉപയോഗത്തെക്കുറിച്ച് അറ്റനാസോഫ് ഗവേഷണം നടത്തി, ഇത് ഐബിഎമ്മിന്റെ ഔട്ട്‌പുട്ട് ഉപയോഗിച്ച് മോൺറോയെ നിയന്ത്രിച്ചു.
ഉപരിതല ജ്യാമിതി വിശകലനം ചെയ്യുന്നതിനായി 1936 ൽ അദ്ദേഹം ഒരു അനലോഗ് കാൽക്കുലേറ്റർ കണ്ടുപിടിച്ചു.
ഈ സമയത്ത് അദ്ദേഹം ഗിയറുകൾക്ക് ചെയ്യാൻ കഴിയുന്നതിന്റെ പരമാവധി ഉപയോഗപ്പെടുത്തി, നല്ല കൃത്യതയ്ക്ക് ആവശ്യമായ മെക്കാനിക്കൽ ടോളറൻസ് ഡിജിറ്റൽ സൊലൂക്ഷൻസ് ഉണ്ടാക്കാൻ അദ്ദേഹത്തെ പ്രേരിപ്പിച്ചു.
1939 സെപ്റ്റംബറിൽ 650 ഡോളർ ഗ്രാന്റും അദ്ദേഹത്തിന്റെ ബിരുദ വിദ്യാർത്ഥിയായ ക്ലിഫോർഡ് ബെറിയുടെ സഹായവും ഉപയോഗിച്ച് അറ്റാനസോഫ്-ബെറി കമ്പ്യൂട്ടർ (എബിസി) ആ വർഷം നവംബറോടെ പ്രോട്ടോടൈപ്പ് ചെയ്തു.
അറ്റാനസോഫ് പറയുന്നതനുസരിച്ച്, 1938 ലെ ശൈത്യകാലത്ത് ഇല്ലിനോയിയിലെ റോക്ക് ഐലൻഡിലേക്കുള്ള ഒരു യാത്രയ്ക്ക് ശേഷം എബിസിയുടെ നിരവധി ഓപ്പറേറ്റീവ് തത്വങ്ങൾ അദ്ദേഹം ആവിഷ്കരിച്ചു.
ഒരേസമയം 29 വരെ രേഖീയ സമവാക്യങ്ങൾ പരിഹരിക്കുന്നതിന് ബൈനറി മാത്ത്സ്, ബൂളിയൻ ലോജിക് എന്നിവ എബിസിയിൽ ഉപയോഗിച്ച പ്രധാന ആശയങ്ങളിൽ ഉൾപ്പെടുന്നു.
എ‌ബി‌സിക്ക് സെൻ‌ട്രൽ പ്രോസസ്സിംഗ് യൂണിറ്റ് (സിപിയു) ഇല്ലായിരുന്നു, പക്ഷേ ഡിജിറ്റൽ കണക്കുകൂട്ടലിനായി വാക്വം ട്യൂബുകൾ ഉപയോഗിച്ച് ഒരു ഇലക്ട്രോണിക് ഉപകരണമായി രൂപകൽപ്പന ചെയ്തിരുന്നു.
ഡിറാം(DRAM) മെമ്മറിയിൽ ഇന്ന് ഉപയോഗിച്ചതിന് സമാനമായ ഒരു പ്രക്രിയയിലൂടെ പ്രവർത്തിക്കുന്ന റീജനറേറ്റീവ് കപ്പാസിറ്റർ മെമ്മറിയും ഇതിന് ഉണ്ടായിരുന്നു.
പേറ്റന്റ് തർക്കം
1940 ഡിസംബറിൽ ഫിലാഡൽഫിയയിൽ നടന്ന അമേരിക്കൻ അസോസിയേഷൻ ഫോർ ദി അഡ്വാൻസ്മെന്റ് ഓഫ് സയൻസിന്റെ യോഗത്തിലാണ് അറ്റനസോഫ് ആദ്യമായി ജോൺ മോഷ്ലിയെ കണ്ടത്, അവിടെ കാലാവസ്ഥാ ഡാറ്റ വിശകലനം ചെയ്യുന്നതിനുള്ള അനലോഗ് കാൽക്കുലേറ്ററായ "ഹാർമോണിക് അനലൈസർ" മോഷ്ലി പ്രദർശിപ്പിക്കുകയായിരുന്നു.
അറ്റനസോഫ് തന്റെ പുതിയ ഡിജിറ്റൽ ഉപകരണത്തെക്കുറിച്ച് മോഷ്ലിയോട് പറഞ്ഞു, അത് കാണാൻ അദ്ദേഹത്തെ ക്ഷണിച്ചു.
↑ ↑ ↑ John Vincent Atanasoff.
The father of the computer.
(October 4, 1903 – June 15, 1995) ↑ ↑
ജോൺ ആർ ഫ്രേസർ ഇംഗ്ലീഷ് വിലാസം https://ml.wikipedia.org/wiki/John_R.
_Fraser
മക്ഗില്ലിലെ ഒബ്സ്റ്റട്രിക് ആൻഡ് ഗൈനക്കോളജിക്കൽ വിഭാഗത്തിലെ ഒരു വൈദ്യൻ ആയിരുന്നു ജോൺ ആർ ഫ്രേസർ എഫ്ആർസിഒജി (ജീവിതകാലം: 1890-1959)  1929-ൽ മക്ഗില്ലിലെയും റോയൽ വിക്ടോറിയ ആശുപത്രിയിലെയും പ്രൊഫസറും ചെയർമാനും അതുപോലെതന്നെ ഡിപ്പാർട്ട്മെന്റ് മേധാവിയുമായിരുന്നു അദ്ദേഹം.
ഒന്നാം ലോകമഹായുദ്ധകാലത്ത് അദ്ദേഹം കനേഡിയൻ കരസൈന്യത്തിൽ സേവനമനുഷ്ഠിച്ചിരുന്നു.
1919-ൽ അദ്ദേഹം അവിടെനിന്ന് പുറത്താകുന്നതിന് മുമ്പ് മേജർ റാങ്കിലെത്തി.
റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെ സ്ഥാപക അംഗമായിരുന്നു അദ്ദേഹം.
1936-ൽ, മക്‌ഗില്ലിലെ ഒബ്‌സ്റ്റെട്രിക്‌സ് ആൻഡ് ഗൈനക്കോളജി വിഭാഗം മേധാവിയായിരിക്കെ, ഫ്രേസർ ടൊറോണ്ടോ സർവ്വകലാശാലയിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി മേധാവി ഡബ്ല്യു.എ. സ്കോട്ടുമായി കണ്ടുമുട്ടി.
ഈ കൂടിക്കാഴ്ച്ച അവരുടെ ജൂനിയർമാർക്ക് കണ്ടുമുട്ടാനുള്ള അവസരം നൽകി.
ഈ യുവ തലമുറയിലെ ശസ്ത്രക്രിയാ വിദഗ്ധന് വൈദ്യശാസ്ത്ര സമ്പ്രദായത്തോട് നിരവധി ആവലാതികൾ ഉണ്ടായിരുന്നു.
അത് യുവ ശസ്ത്രക്രിയാ വിദഗ്ധരെ പ്രധാന ശസ്ത്രക്രിയാ കേസുകൾ ഏറ്റെടുക്കുന്നതിൽ നിന്ന് ഒഴിവാക്കിയിരുന്നു.
ഒരു "വിമത" തീരുമാനത്തിൽ ഗൂഢാലോചന നടത്തി കനേഡിയൻ ഗൈനക്കോളജിക്കൽ സൊസൈറ്റി (CGS) സ്ഥാപിച്ചു.
കനേഡിയൻ ഗൈനക്കോളജിക്കൽ ട്രാവൽ ക്ലബ് എന്നും അറിയപ്പെടുന്നു.
ട്രാവൽ ക്ലബ്.
ടൊറന്റോയെയും മക്ഗില്ലിനെയും ഒന്നിപ്പിക്കുക എന്ന ലക്ഷ്യത്തോടെ, വിദ്യാഭ്യാസം പ്രോത്സാഹിപ്പിക്കുക, വകുപ്പുതല പ്രവർത്തനങ്ങളിൽ സ്വാധീനം ചെലുത്തുക എന്നിവയായിരുന്നു ലക്ഷ്യം.
ഫ്രേസർ ഓണററി അംഗമായി.
ജൂനിയർമാരുടെ അഭിലാഷങ്ങളിൽ നിന്ന് വിദൂരമായി, ഫ്രേസറും മറ്റ് സീനിയേഴ്സും ആദ്യകാല മീറ്റിംഗുകളിൽ ആധിപത്യം സ്ഥാപിച്ചു.
അതിന്റെ ഫലമായി, ഡിപ്പാർട്ട്മെന്റ് മേധാവികളെ അംഗത്വത്തിൽ നിന്ന് ഒഴിവാക്കാൻ ജൂനിയർമാർ തീരുമാനിച്ചു.
ജോഹർ ജാസ്പരിയൻ ഇംഗ്ലീഷ് വിലാസം https://ml.wikipedia.org/wiki/Gohar_Gasparyan പ്രമാണം:Gohar-gasparyan students.jpg ജോഹർ ജാസ്പരിയൻ.
തന്റെ വിദ്യാർഥികളോടൊപ്പം, ഇടത്തു നിന്ന്‌
: Karine Jalalbekyan (Armenia), Mari Tombulian (Greece), Yelena Hovhannisyan (Armenia), Gohar Gasparyan, Armenuhi Tovmasian (USA), David Varjabed (Canada), Shakeh Aschyan (Armenia), Ellada Chakhoyan (Armenia), Olga Zakharyan (Armenia).
അർമേനിയൻ വാനമ്പാടി എന്ന അപരനാമത്തിൽ അറിയപ്പെടുന്ന അർമേനിയൻ ഓപ്പറ ഗായികയായിരുന്നു ജോഹർ ജാസ്പരിയൻ ( Gohar Gasparyan ( Armenian : Գոհար Գասպարյան ; ) ജീവചരിത്രം
1924 ഡിസംബർ 14ന് ഈജിപ്തിലെ കെയ്‌റോയിൽ അർമേനിയൻ കുടുംബത്തിൽ ജനിച്ചു .
കെയ്‌റോയിലെ ഒരു സംഗീത അക്കാദമിയിൽ പഠനം നടത്തി.
1948ൽ പശ്ചിമേഷ്യയിൽ നിന്നുള്ള ആയിരക്കണക്കിന് അർമേനിയക്കാരോടൊപ്പം സോവിയറ്റ് അർമിനിയയിലേക്ക് കുടിയേറി.
തന്റെ സംഗീത ജീവിതത്തിനിടയിൽ അർമേനിയയിലെ യെറിവൻ ഓപ്പറ തിയേറ്ററിൽ 23 ഓപ്പറകൾ അവതരിപ്പിച്ചു.
കൂടാതെ നിരവധി സംഗീത കച്ചേരികളും നടത്തി.
യെറിവൻ സ്റ്റേറ്റ് മ്യൂസിക്കൽ കൺസർവേറ്ററിയിൽ നിന്നും പഠനം നടത്തിയ ജാസ്പരിൻ പീപ്പിൾസ് ആർട്ടിസ്റ്റ് ഓഫ് ദ യുഎസ്എസ്ആർ എന്ന ബഹുമതിയും സോഷ്യലിസ്റ്റ് വർക്ക് ഹീറോ, വിശുദ്ധ മെസ്രോബ് ബഹുമതി എന്നിവയും ലഭിച്ചിട്ടുണ്ട്.
2007 മെയ് 16ന് അർമിനിയയുടെ തലസ്ഥാനമായ യെറിവനിൽ വെച്ച് മരണപ്പെട്ടു.
അർമീനിയയിലെ ചരിത്ര പ്രസിദ്ധമായ ചാപ്പലും സെമിത്തേരിയുമായ കൊമിറ്റാസ് പാൻതിയോണിൽ മറവ് ചെയ്തു.
ജോൺ
ജോൺ എബ്രഹാം (സംവിധായകൻ) ജോൺ കൊടുവാക്കോട് ജോൺ എബ്രഹാം (വിവക്ഷകൾ) ജോൺ മത്തായി ജോൺ ഡാൽട്ടൺ ജോൺ ഗാൾസ്‌വർത്തി ജോൺ പോൾ രണ്ടാമൻ ജോൺ മൺറോ ജോൺ ഡി മാറിനെല്ലി ജോൺ എബ്രഹാം (നടൻ) ജോൺ എൽ. എസ്പോസിറ്റോ ജോൺ സീന ജോൺ ബന്യൻ ജോൺ എഡ്വേർഡ് ഗ്രേ ജോൺ ഫെർണാണ്ടസ് ജോൺ സി. കൽഹൗൻ ജോൺ ലെനൻ ജോൺ എഫ്. കെന്നഡി ജോൺ ജാഫർ ജനാർദ്ദനൻ ജോൺ വിക്ലിഫ് ജോൺ മിൽട്ടൺ ജോൺ കൗച് ആഡംസ് ജോൺ ടൈലർ ജോൺ കെൻഡ്രു
ജോൺ അലൻ ബ്രൗൺ ഇംഗ്ലീഷ് വിലാസം https://ml.wikipedia.org/wiki/John_Allan_Broun
ജോൺ അലൻ ബ്രൗൺ (21 സെപ്റ്റംബർ 1817 – 22 നവംബർ 1879) ഇന്ത്യയിൽ പ്രവർത്തിച്ചിരുന്ന ഒരു സ്കോട്ടിഷ് കാന്തികതാ പഠന ശാസ്ത്രജ്ഞനും, കാലാവസ്ഥാ ശാസ്ത്രജ്ഞനും ആയിരുന്നു.
റോയൽ സൊസൈറ്റി സമിതി അംഗം ആയിരുന്ന അദ്ദേഹത്തിന്റെ പ്രധാന കണ്ടുപിടിത്തങ്ങളിലൊന്ന് ഭൂമി അതിന്റെ കാന്തിക തീവ്രത, പ്രാദേശികമായല്ല - എന്നാൽ മൊത്തത്തിലാണ് ആർജ്ജിക്കുകയോ തിരസ്കരിക്കുകയോ ചെയ്യുന്നത് എന്നതാണ്.
സൗര പ്രതിഭാസങ്ങൾ ഭൗമ കാന്തികതയിൽ വ്യതിയാനങ്ങൾ ഉണ്ടാക്കുന്നുണ്ട് എന്നതും അദ്ദേഹത്തിന്റെ നിരീക്ഷണങ്ങളിലൊന്നാണ്.
ജീവിതത്തിന്റെ ആദ്യ  കാലങ്ങൾ
ബ്രൗൺ, സ്കോട്ട്‌ലന്റിലെ ഡംഫ്രൈസിലാണ് ജനിച്ചത്.
എഡിൻബർഗ് സർവ്വകലാശാലയിൽ വിദ്യാഭ്യാസം പൂർത്തിയാക്കിയ അദ്ദേഹം, പിന്നീട് 1842 മുതൽ 1849 വരെ സ്കോട്ട്‌ലന്റിലെ മേക്കേർസ്ടൗൺ കാന്തിക നിരീക്ഷണാലയത്തിലെ മേധാവിയായിരുന്നു.
സർ തോമസ് ബ്രിസ്ബെയ്ൻ സ്ഥാപിച്ചതാണ് ഈ നിരീക്ഷണാലയം.
ഇവിടെ ബ്രൗൺ നടത്തിയ നിരീക്ഷണങ്ങളുടെ വിവരങ്ങൾ ഏഡിൻബർഗിലെ റോയൽ സൊസൈറ്റിയുടെ വ്യവഹാരങ്ങളിൽ ലഭ്യമാണ്.
ഇന്ത്യയിലെ പ്രവർത്തനങ്ങൾ
1852 മുതൽ ബ്രൗൺ, തിരുവിതാംകൂർ നാട്ടുരാജ്യത്തെ തിരുവനന്തപുരം നിരീക്ഷണാലയത്തിന്റെ മേധാവിയായിരുന്നു.
1860 വരെ തിരുവിതാംകൂർ ഭരിച്ചിരുന്ന ഉത്രാടം തിരുനാൾ മഹാരാജാവിന്റേയും , അതിനു ശേഷം ഭരണാധികാരിയായിരുന്ന ആയില്യം തിരുനാൾ മഹാരാജാവിന്റേയും കൂടെ ബ്രൗൺ പ്രവർത്തിച്ചിരുന്നു
1853ൽ, ഇന്ത്യയിലെ  പ്രവർത്തനങ്ങൾക്കിടയ്ക്കു തന്നെ, ലണ്ടൻ റോയൽ സൊസൈറ്റിയുടെ സമിതി അംഗം ആയി അദ്ദേഹം തിരഞ്ഞെടുക്കപ്പെട്ടു.
തിരുവിതാംകൂറിലെ ഏറ്റവും ഉയരമുള്ള കൊടുമുടിയായ അഗസ്ത്യമലയിൽ നിരീക്ഷണാലയം സ്ഥാപിച്ചത് അദ്ദേഹമാണ്.
തിരുവനന്തപുരത്ത് ഒരു കാഴ്ചബംഗ്ലാവും മൃഗശാലയും സ്ഥാപിക്കുവാനും അദ്ദേഹത്തിന്റെ സഹായങ്ങൾ ലഭ്യമായിരുന്നു.
ഈ കാഴ്ചബംഗ്ലാവ് പിന്നീട് പൊളിച്ചു മാറ്റിയാണ് ഇന്ന് നിലനിൽക്കുന്ന നേപിയർ മ്യൂസിയം പണിഞ്ഞത്.
മൃഗശാല ഇന്നും നിലനിൽക്കുന്നു.
പിന്നീടുള്ള ഔദ്യോഗിക ജീവിതം
1865ൽ ഇന്ത്യ വിട്ട ബ്രൗൺ, സ്വിറ്റ്സർലാന്റിലെ ലൗസന്നിലും ജർമ്മനിയിലെ സ്റ്റട്ട്ഗാർട്ടിലും കുറച്ചു നാൾ ജീവിച്ചതിനു ശേഷം 1873 ൽ ലണ്ടനിൽ എത്തിച്ചേർന്നു.
അതിനു ശേഷം, റോയൽ സൊസൈറ്റിയുടെ ധനസഹായത്തോട് കൂടി, ബ്രിട്ടീഷ് അധിനിവേശ രാജ്യങ്ങളിൽ സ്ഥാപിച്ച കേന്ദ്രങ്ങളിൽ നിന്നുള്ള കാന്തിക നിരീക്ഷണ വിവരങ്ങൾ അപഗ്രഥിക്കുന്നതിൽ വ്യാപൃതനായി.
മേക്കേർസ്ടൗൺ, തിരുവനന്തപുരം നിരീക്ഷണാലയങ്ങളിലെ വിവരങ്ങളുടെ അവലോകനങ്ങളും അദ്ദേഹം പ്രസിദ്ധീകരിച്ചു.
1878 ൽ, റോയൽ സൊസൈറ്റിയുടെ റോയൽ പുരസ്കാരം അദ്ദേഹത്തിനു ലഭിച്ചു.
35 വർഷം നീണ്ടു നിന്ന അദ്ദേഹത്തിന്റെ സേവനങ്ങളെ മാനിച്ചായിരുന്നു ഈ പുരസ്കാരം നൽകിയത് അവലംബം ജോൺ അലൻ ബ്രൗൺ ദേശീയ ജീവചരിത്ര നിഘണ്ടു.
(1903) എ. എം. ക്ലെർക്ക്, അനീറ്റ മക്‌കണൽ, ബ്രൗൺ, ജോൺ അലൻ (1817–1879) , റെവ്.
അനീറ്റ മക്‌കണൽ, ദേശീയ ജീവചരിത്ര നിഘണ്ടു.
, ഓക്സ്ഫോർഡ് സർവ്വകലാശാല പ്രസ്സ്, 2004 റോയൽ സൊസൈറ്റി അംഗങ്ങളുടെ വിവരങ്ങളടങ്ങിയ ഗ്രന്ഥാലയ സൂചിപത്രം : ബ്രൗൺ എന്ന താൾ (ശേഖരിച്ചത് 22 ഏപ്രിൽ 2008) സർവ്വകലാശാല നിരീക്ഷണാലയം ഉൾക്കൊള്ളുന്ന സർവ്വകലാശാലയുടെ ചരിത്രം Archived 2008-02-25 at the Wayback Machine .
, കേരള സർവ്വകലാശാല പുറത്തേക്കുള്ള കണ്ണികൾ ജോൺ അലൻ ബ്രൗണിന്റെ കൈയെഴുത്തുപ്രതികൾ Archived 2013-02-02 at the Wayback Machine .
, സ്കോട്ട്‌ലാന്റ് ദേശീയ ഗ്രന്ഥശാല ബ്രിട്ടീഷ് ദേശീയ ഗ്രന്ഥപ്പുരയിലെ ജോൺ അലൻ ബ്രൗൺ എന്ന താൾ തിരുവനന്തപുരം കാഴ്ചബംഗ്ലാവിന്റെ ചരിത്രം , (കാഴ്ചബംഗ്ലാവ്, മൃഗശാല, ഉദ്യാനം എന്നിവയെപ്പറ്റിയുള്ള ബ്രൗണിന്റെ റിപ്പോർട്ടുകളോടൊപ്പം)
ജോൺ അർനാസൺ ഇംഗ്ലീഷ് വിലാസം https://ml.wikipedia.org/wiki/J%C3%B3n_%C3%81rnason_(author)
ജോൺ അർനാസൺ (17 ഓഗസ്റ്റ് 1819 - 4 സെപ്റ്റംബർ 1888) ഐസ്‌ലാൻഡിക് നാടോടിക്കഥകളുടെ ആദ്യ ശേഖരം തയ്യാറാക്കിയ ഐസ്‌ലാൻഡിക് രചയിതാവും ലൈബ്രറിയനും മ്യൂസിയം ഡയറക്ടറുമായിരുന്നു.
ജോൺ അർനാസൺ ഐസ്‌ലാൻഡിലെ ബെസ്സാസ്റ്റെയറിലെ ലാറ്റിൻ സ്കൂളിൽനിന്നാണ് പ്രാഥമിക വിദ്യാഭ്യാസം നേടിയത്.
1848 മുതൽ 1887 വരെ, റെയ്‌ക്ജാവിക്കിലെ പിൽക്കാലത്ത്  നാഷണൽ ലൈബ്രറി ഓഫ് ഐസ്‌ലാൻഡ് ആയി മാറിയ സ്ഥാപനത്തിലെ ആദ്യത്തെ ലൈബ്രേറിയനായിരുന്നു അദ്ദേഹം.
1881-ൽ Íslands stiftisbókasafn (ഫൗണ്ടേഷൻ ലൈബ്രറി ഓഫ് ഐസ്‌ലാൻഡ്) എന്ന അതിൻറെ പേര് മാറ്റിയതോടൊപ്പം അദ്ദേഹത്തിന്റെ സ്ഥാനപ്പേര് Landsbókavörður Íslands (നാഷണൽ ലൈബ്രേറിയൻ ഒഫ് ഐസ്ലാൻറ്) എന്നായി മാറുകയും ചെയ്തു.
അതേസമയം, ഐസ്‌ലാൻഡിക് ലിറ്റററി സൊസൈറ്റിയുടെ ഐസ്‌ലാൻഡ് ശാഖയുടെ ആദ്യ ലൈബ്രേറിയനായും അദ്ദേഹം സേവനമനുഷ്ഠിച്ചു.
നാടോടി കഥകളും മറ്റ് പ്രസിദ്ധീകരണങ്ങളും
ബ്രദേർസ് ഗ്രിമ്മിന്റെ കിൻഡർ-ഉണ്ട് ഹൗസ്‌മാർചെൻ ( ഗ്രിംസ് ഫെയറി ടെയിൽസ് ) എന്ന നാടോടിക്കഥാ ശേഖരത്തിൽ നിന്ന് പ്രചോദനം ഉൾക്കൊണ്ട് ജോൺ അർനാസൺ ഒരു സ്കൂൾ അദ്ധ്യാപകനും  പിന്നീട് പുരോഹിതനുമായി മാറിയ മാഗ്നസ് ഗ്രിംസണുമായി ചേർന്ന് നാടോടിക്കഥകൾ ശേഖരിക്കാനും അവ രേഖപ്പെടുത്താനും തുടങ്ങി.
ജീവിതത്തിന്റെ അവസാനത്തിൽ വിവാഹം കഴിച്ച അദ്ദേഹത്തിൻറെ മകൻ നേരത്തേ മരണമടഞ്ഞു.
ദീർഘനാളത്തെ അസുഖത്തെ തുടർന്ന് അദ്ദേഹവും അന്തരിച്ചു.
അവലംബം ↑ Mannslát (Obituary) in Ísafold , 5 September 1888 .
(in Icelandic) ↑ "Jón Arnason", Library of the World's Best Literature: Ancient and Modern: A-Z , ed.
Charles Dudley Warner et al. , Volume 2, New York: Peale and Hill, 1896, OCLC 1182898, p. 802 .
↑ "Jón Arnason", Library of the World's Best Literature: Ancient and Modern: A-Z , ed.
↑ "Icelandic Libraries" in David H. Stam, ed.
, International Dictionary of Library Histories Volume 1, Chicago: Fitzroy Dearborn, 2001, ISBN 1-57958-244-3 , pp. 77-80, p. 78 .
↑ Jacqueline Simpson, Icelandic Folktales and Legends , London: Batsford, 1972, ISBN 0-7134-1120-1 , p. 2 .
↑ Obituary, The Academy .
↑ Mannslát (Obituary) in Ísafold , 5 September 1888 .
(in Icelandic)
ജോഹർ ബാഹ്രു ഇംഗ്ലീഷ് വിലാസം https://ml.wikipedia.org/wiki/Johor_Bahru ആധുനിക നഗരമായ ജോഹർ ബഹ്രുവിന്റെ സ്ഥാപകനായി അംഗീകരിക്കപ്പെട്ട സുൽത്താൻ അബുബക്കർ
ജോഹർ ബാഹ്രു ( Malaysian pronunciation: [ˈd͡ʒohor ˈbahru ] , Jawi : جوهر بهرو ‎ , ചൈനീസ് : 新山 , Tamil : ஜொஹோர் பாரு) മലേഷ്യയിലെ ജോഹർ സംസ്ഥാനത്തിന്റെ തലസ്ഥാനനഗരമാണ്.
ഈ നഗരം മുമ്പ് താഞ്ചുങ്ങ് പുത്തെറി അല്ലെങ്കിൽ ഇസ്കന്ദർ പുത്തെറി എന്നറിയപ്പെട്ടിരുന്നു.
ഇത് മലേഷ്യൻ പെനിൻസുലയുടെ ഏറ്റവു തെക്കേ അറ്റത്തുള്ള നഗരമാണ്.
ജോഹർ ബാഹ്രുവിലെ ജനസംഖ്യ 497,097 ആണ്.
മെട്രോപ്പോളിറ്റൻ പ്രദേശത്തെ ജനസംഖ്യ സംഖ്യയായ 1,638,219 പ്രകാരം ഇത് രാജ്യത്തെ മൂന്നാമത്തെ ജനസംഖ്യ കൂടുതലുള്ള നഗരമാണ്.
ജോഹർ സുൽത്താനേറ്റ്,  തെമെൻഗോങ്ങ് (സർവ്വ സൈന്യാധിപൻ) ആയിരുന്ന ഡായെങ്ങ് സ്വാധീനത്തിൻ കീഴിലായിരുന്നപ്പോൾ ഇസ്കന്ദർ പുത്തേരി എന്ന പേരിൽ 1855 ലാണ് ജോഹർ സ്ഥാപിക്കപ്പെട്ടത്.
സുൽത്താനേറ്റിൻറെ ഭരണകേന്ദ്രം, തലസ്ഥാനമായിരുന്ന തെലോക് ബ്ലാൻഗായിൽ നിന്ന് 1862 ൽ ഇവിടേയ്ക്കു മാറ്റി സ്ഥപിച്ച കാലത്താണ് ഈ പ്രദേശത്തിന് "ജോഹർ ബാഹ്രു" എന്ന് പുനർനാമകരണം ചെയ്യപ്പെട്ടത്.
സുൽത്താൻ അബൂബക്കറിൻറെ ഭരണകാലത്ത്, നഗരത്തിനുള്ളിൽ വികസന പ്രവർത്തനങ്ങളും ആധുനികവത്കരണവും നടന്നിരുന്നു.
ഭരണനിർവ്വഹണ കെട്ടിടങ്ങൾ, വിദ്യാലയങ്ങൾ, മതപരമായ കെട്ടിടങ്ങൾ,  സിംഗപ്പൂരുമായി ബന്ധിപ്പിക്കുന്ന റെയിൽവേ ലൈൻ തുടങ്ങിയവ പോലെയുള്ള നിർമ്മാണ പ്രവർത്തനങ്ങൾ നടത്തിയിരുന്നു.
1942 മുതൽ 1945 വരെയുള്ള കാലത്ത് ജോഹർ ബാഹ്രു ജപ്പാൻ സൈന്യത്തിൻറെ അധിനിവേശത്തിലായിരുന്നു.
യുദ്ധാനന്തരം 1946 ൽ യുണൈറ്റഡ് മലയ നാഷണൽ ഓർഗനൈസേഷൻ (UMNO) എന്ന ഒരു രാഷ്ട്രീയ പാർട്ടി ജന്മമെടുത്തതോടെ മലയ ദേശീയതയുടെ കളിത്തൊട്ടിലായി ജോഹർ ബാഹ്രു മാറുകയും ചെയ്തു.
1963 ൽ മലേഷ്യയുടെ രൂപീകരണത്തിനു ശേഷം, ജോഹർ ബാഹ്രു തന്റെ സംസ്ഥാന നഗരമെന്ന പദവി നിലനിർത്തുകയും 1994 ൽ നഗര പദവി ലഭിക്കുകയും ചെയ്തു.
1990 കളിൽ ഒരു കേന്ദ്ര ബിസിനസ് ജില്ല നഗര കേന്ദ്രത്തിൽ വികസിപ്പിച്ചെടുത്തിരുന്നു.
2006 ൽ "ഇസ്കന്ദർ മലേഷ്യ" ആവിഷ്കരിക്കപ്പെട്ടതിനു ശേഷം കൂടുതൽ വികസന ഫണ്ടുകൾ ഈ നഗരത്തിലേക്ക് ഒഴുകിയെത്തി.
ഇന്നത്തെ ജോഹർ ബാഹ്രു മേഖല യഥാർത്ഥത്തിൽ അറിയപ്പെട്ടിരുന്നത് തഞ്ചുങ് പുത്തെറി എന്നായിരുന്നു.
ഇത് മലയ വംശക്കാരുടെ ഒരു മത്സ്യബന്ധനഗ്രാമമായിരുന്നു.
തെമെങ്കോങ് ഡായെങ് 1858 ൽ ഈ പ്രദേശത്തെത്തുകയും സുൽത്താൻ അലിയിൽ നിന്ന് ഈ പ്രദേശത്തിൻറെ നിയന്ത്രണം ഏറ്റെടുക്കുകയും ചെയ്തശേഷം, ഈ സ്ഥലത്തിന്റെ തഞ്ചുങ് പുത്തെറി എന്ന പേരുമാറ്റി ഇസ്കന്ദർ പുത്തെറി എന്നു നാമകരണം ചെയ്തു.
തെമെങ്കോങ് ഡായെങ്ങിന്റെ മരണശേഷം സുൽത്താൻ അബൂ ബക്കർ ഇതിനെ ജോഹർ ബാഹ്രു എന്നു പുനർനാമകരണം ചെയ്തു.
നഗരത്തിന്റെ പേരിനു പിന്നിലെ “Bahru” വിന്റെ അർത്ഥം മലയൻ ഭാഷയിൽ “പുതിയ” എന്നാണ്.
ഇതു സാധാരണ ലിപിവിന്യാസത്തിൽ “baur” എന്നെഴുതുന്നു.
എന്നാൽ ജോഹർ ഭാരു, ഇന്തോനേഷ്യൻ പേരായ പെകൻബാരു എന്നിങ്ങനെയുള്ള സ്ഥലനാമങ്ങൾക്കൊപ്പം ഈ വാക്ക് നിരവധി വകഭേദങ്ങളുമായി പ്രത്യക്ഷപ്പെടുന്നു.
ബ്രിട്ടീഷുകാർ ഈ നഗരത്തെ “Johore Bahru” എന്നുഛരിക്കുവാനാണ് താൽപര്യപ്പെട്ടത്.
എന്നാൽ ഇപ്പോഴത്തെ അംഗീകരിക്കപ്പെട്ട പാശ്ചാത്യ അക്ഷരമാല Johor Bahru  ആണ്, കാരണം മലയ ഭാഷയിൽ “Johore” എന്നത്  അവസാനത്തെ “e” ഇല്ലാതെ “Johor”  എന്നാണ് ഉഛരിക്കാറുള്ളത്.
നഗരത്തിന്റെ പേര് “Johor Baru” “Johor Baharu” എന്നിങ്ങനെയും ഉഛരിക്കാറുണ്ട്.
ജോഹർ ബാഹ്രുവിലെ ചൈനീസ് സമൂഹം, ഈ നഗരത്തെ ഒരിക്കൽ “ലിറ്റിൽ സ്വാറ്റോ” (ഷാറ്റൌ) എന്ന പേരിൽ ഒരിക്കൽ വിളിച്ചിരുന്നു.
എന്തെന്നാൽ, ജോഹർ ബാഹ്രുവിലുള്ള ഭൂരിപക്ഷം ചൈനീസ് താമസക്കാരും “Teochew” ജനങ്ങളിൽപ്പെട്ടവരും അവരുടെ മുൻഗാമികൾ ചൈനയിലെ  “Shantou” വിൽനിന്നുള്ളവരുമാണ്.
1800 കളുടെ മധ്യത്തിൽ, ടെമെങ്കോങ് ഡായെങ് ഇബ്രാഹിമിന്റെ ഭരണകാലത്താണ് അവർ ഇവിടെയെത്തിയത്.
ചരിത്രം തഞ്ചുങ് പുത്തെറിയുടെ സ്ഥാപകനായ തെമങ്കോങ് ഡായെങ് ഇബ്രാഹിം.
ഇസ്കന്ദർ പുത്തെറി എന്നു പുനർനാമകരണം ചെയ്യപ്പെട്ടു.
(ഇന്നത്തെ ജോഹർ ബാഹ്രു)
മലയൻ വംശജരും തദ്ദേശീയ ബുഗിസും തമ്മിൽ ഒരു തർക്കമുണ്ടായതിനാൽ, 1819-ൽ ജൊഹോർ-റിയൌ സാമ്രാജ്യം പിളരുകയും, പ്രധാന കരയിലെ ജൊഹാർ സുൽത്താനേറ്റ് തെമിങ്കോങ്ങ് ഡായെങ് ഇബ്രാഹിമിന്റെ നിയന്ത്രണത്തിലും റിയൌ-ലിങ്ഗ സുൽത്താനത്ത് ബുഗികളുടേയും നിയന്ത്രണത്തിലായിത്തീർന്നു.
തെമങ്കോങ്, അദ്ദേഹത്തിന്റെ കീഴിൽ ഒരു രാജവംശവും ജൊഹാർ സുൽത്താനേറ്റിനുവേണ്ടി  ഒരു പുതിയ ഭരണകേന്ദ്രം സൃഷ്ടിക്കുവാൻ ഉദ്ദേശിച്ചു.
ബ്രിട്ടീഷുകാർ സിങ്കപ്പൂരിലൂരിലെ വ്യാപാരപ്രവർത്തനങ്ങൾ നിയന്ത്രിക്കാൻ ഉദ്ദേശിച്ചിരുന്നു.
ബ്രിട്ടീഷുകാരുമായി നേരത്തേതന്നെ തെമങ്കോങ് അടുത്ത ബന്ധം പുലർത്തിയിരുന്നതിനാൽ അദ്ദേഹത്തിനു പ്രാമുഖ്യം കിട്ടുന്ന തരത്തിൽ 1855 മാർച്ച് 10 ന് സുൽത്താൻ അലി, തെമങ്കോങ് ഇബ്രാഹിം എന്നിവർ തമ്മിൽ സിംഗപ്പൂരിൽവച്ച് ഒരു ഉടമ്പടി ഒപ്പുവച്ചു.
കരാറനുസരിച്ച്, സുൽത്താൻ അലി ജൊഹാറിലെ സുൽത്താൻ പദം അലങ്കരിക്കുകയും അദ്ദേഹത്തിന് 5,000 സ്പാനിഷ് ഡോളർ പ്രതിമാസം 500 ഡോളർ, ബത്ത എന്ന നിലയിൽ ലഭിക്കുകയും ചെയ്യുമായിരുന്നു.